Oversadel

Oversadelen (engelsk: nut) på et strengeinstrument er det lille tverrstykket mellom halsen og hodet, hvor strengene hviler. Oversadelen har gjerne spor som er filt ut i forhold til strengenes tykkelse, og sporene skal lede strengene inn mot halsen i riktig posisjon og høyde. En oversadel er vanligvis laget av plast eller bein, men det finnes også varianter av metall og granitt. Materialet den er laget av vil ha betydning for klangen.

Noen instrumenter har et 0. bånd i stedet for oversadel.

En annen type oversadel er et løst metallstykke som tres over den eksisterende oversadelen for å løfte strengene. Dette tilbehøret brukes for eksempel hvis man ønsker stor avstand mellom strenger og gripebrett, spesielt for å kunne bruke metoder som slide, hvor man ikke bruker båndene for å lage toner, men ønsker en glissandoeffekt som lages ved å gli et rør av metall eller glass langs strengene.

Referanser 

Strengeinstrumenter
Gitardeler og tilbehør
Komponenter (musikkinstrument)